Ussuriisk

**Ussuriisk** () om Venäman lidn Merenrandaližen randan suvipäivlaskmas. Se om Ussuriiskan lidnümbrikon (vhesai 2005 — rajonan) administrativine keskuz, randan kahtenz' lidn eläjiden lugun mödhe.

## Istorii
Nügüd'aigaižen eländpunktan aluz om pandud sirdanuzil mehil Astrahanin i Voronežan gubernijoišpäi kuti *Nikol'skoje*-žilo vn 1866 elokus, ph. Mikoi-čudonsädajan mödhe. Vl 1893 raudte ühtenzoiti žilod Vladivostokanke. Vn 1898 3. päiväl sulakud žilo sai lidnan statusad, nimitihe sidä *Nikol'sk:aks*. 20. voz'sadan augotišes ukrainalaižed sirdanuded oliba ristitišton enambuses. Vl 1926 udesnimitihe lidnad *Nikol'sk-Ussuriiskijaks* () erištamha NSTÜ:n toižiš lidnoišpäi. Vozil 1935−1957 lidnan nimi oli *Vorošilov*, vspäi 1957 nimitase nügüdläižikš.

Ussuriisk šingotase sömtegimištol (sahar, maidproduktad, likörad da vin), raudtevedimiden kohenduztegimel, kodielektronikan ühthekeradamižen tegimel, kartonkombinatal i kebnal tegimištol (sobad, nahkkengäd, mebel'fabrik). Edel 1961. vot saihe hil't läz lidnad, no lopihe samišt sijaližen hilen toksižusen tagut.

## Geografijan andmused

Lidn sijadase katl'uses, Hankanveren tazangištol, sambnuziden vulkanoiden keskes, 33 m ü.m.t. keskmäižel korktusel. Pened joged oma Rakovk i Komarovk, mülüdas Razdol'nai-jogen ( *Suifen'-He*) hurapol'žhe basseinha, se jokseb Amuran lahthe läz Vladivostokad.

Matkad Vladivostokhasai om seičemekümne kuz' kilometrad suvhe orhal vai 97 km «Ussuri»-avtotedme (A370), Kitain röunhasai — 50 km päivlaskmha orhal.

## Tobmuz
Kaik 37 eländpunktad mülüdas lidnümbrikho Ussuriiskan ližaks: 35 žilod da kaks' raudtestancijad ühesal territorijal. Lidnümbrikon pind om 3690 km².

Lidnümbrikon pämez' om sen Administracijan pämez'. Edeline lidnümbrikon pämez' om Nikolai Rud' (sügüz'ku 2014 — sügüz'ku 2019).

## Eläjad
Vn 2010 Venäman rahvahanlugemižen mödhe lidnan eläjiden lugu oli 158 004 ristitud, lidnümbrikon — 184 046 ristitud, vn 2021 lidnan — 180 383 ristitud. Vl 2017 kaik 170 660 ristitud elihe lidnas i 196 863 ristitud kaikes lidnümbrikos. Lidnan kaikiš suremb ristitišt oli 180 383 ristitud vl 2021, kaiken lidnümbrikon 205 968 ristitud vl 2022.

Rahvahad (lidnümbrik, enamba 1 % vl 2010, ozutadud rahvahudenke): venälaižed — 91,0 %, korejalaižed — 3,0 %, ukrainalaižed — 2,4 %, toižed rahvahad — 3,6 %.

Ortodoksižen hristanuskondan kahesa pühäpertid oma kaičenus i saudud lidnas: viž jumalanpertid, kodijumalanpert' i kaks' časounäd. Niiden ližaks ph. Mikulai-čudonsädajan päjumalanpert', nell' jumalanpertid i časoun' ei ole kaičenus. Suviussuriiskan Jumalanmaman Sündundan naižjumalankodi (jumalanpert' i časoun') om kaičenus i avaitud lidnümbrikos.

Lapsiden opendusen aluzkundad oma päivkodid, keskškolad. Lidnan professionaližen opendusen aluzkundad oma Ussuriiskan medkolledž, Ussuriiskan tehnologijan da ohjandusen kolledž, Ussuriiskan agrotegimištoline kolledž, Edahaižen Päivnouzmman tehnine kolledž, Merenrandaližen randan kul'turan škol, Ussuriiskan suvorovan sodaškol, Merenrandaline valdkundaline maižanduzakademii, Merenrandaline raudtetransportan institut, Edahaižen Päivnouzmman federaližen universitetan filial (ende Ussuriiskan pedinstitut).

## Galerei

439 военный госпиталь МО РФ Уссурийск.JPG|Kaičendministrusen sodaläžundkodi nomer 439 (2016)
Здание Таможни на Ленина, 103 - panoramio.jpg|Muitan sauvuz (2013)
RussianChurch Ussurisk.JPG|Jumalanmaman Katken jumalanpert', vn 2008 nägu (kivine om saudud vll 1907−1914)
Рождественно-Богородицкий женский монастырь1.jpg|Jumalanmaman Sündundan naižjumalankodi, vn 2008 nägu
Ussuriysk LRZ проходная.jpg|Ussuriiskan vedimenkohenduztegimen tulend vl 2011
Здание сельхозинститута, проспект Блюхера, 44.jpg|Mererandaline valdkundaline maižanduzakademii (2010)
Уссурийское суворовское военное училище фото2.JPG|Ussuriiskan suvorovan sodaškol (2013)
Володарского,33 (1).png|Ussuriiskan lidnümbrikon dramteatr V. Komissarževskajan nimed (2017, ende Rahvahaline pert', om saudud vll 1907−1908)
2013-09-19-499 Дума городская.jpg|Lapsiden läžundkodi (2013, ende Nevondkundoiden pert')
Уссурийск здание вокзала в 2011 году.jpg|*Ussuriisk*-päraudtestancijan sauvuz vl 2011


## Homaičendad


## Irdkosketused
* Lidnümbrikon Duman oficialine sait (''дума-уссурийска.рф''). 
* Lidnümbrikon administracijan oficialine sait (''adm-ussuriisk.ru'').